PATVIRTINTA

Šiaulių lopšelio-darželio „Žilvitis“

direktoriaus 2017 m. rugsėjo 25 d.

įsakymu Nr. V-56

**ŠIAULIŲ LOPŠELIO-DARŽELIO „ŽILVITIS“ SMURTO IR**

**PATYČIŲ PREVENCIJOS, INTERVENCIJOS IR STEBĖSENOS VYKDYMO TVARKOS APRAŠAS**

**I. BENDROSIOS NUOSTATOS**

 1. Smurto ir patyčių prevencijos, intervencijos ir stebėsenos vykdymo Šiaulių lopšelyje-darželyje „Žilvitis“ tvarkos aprašas (toliau – Aprašas) parengtas vadovaujantis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 Smurto prevencijos įgyvendinimo mokyklose rekomendacijomis, Lietuvos Respublikos švietimo įstatymu 2016 m. spalio18 d. Nr. XII-2685**,** Lietuvos Respublikos vaiko teisių apsaugos pagrindų įstatymu 2017 m. vasario 14 d. Nr. XIII-204, Psichologinės pagalbos teikimo tvarkos aprašu 2017 m. rugpjūčio 30 d. Nr. V-663.

 2. Aprašo paskirtis – padėti gimnazijos bendruomenei užtikrinti psichologiškai, dvasiškai ir fiziškai sveiką, saugią, užkertančią kelią smurto, patyčių apraiškoms aplinką.

 3. Aprašas nustato patyčių stebėsenos, prevencijos ir intervencijos vykdymą asmeniniu, klasės, mokyklos, šeimos lygmeniu.

 4. Tvarkos aprašo tikslas – ugdyti pozityvų vaiko elgesį ir sukurti draugišką ir saugią atmosferą, nustatyti, kokie turi būti daromi veiksmai individualiu, grupės, įstaigos, šeimos lygmeniu.

5. Aprašas remiasi šiomis nuostatomis:

5.1. į smurtą ir patyčias būtina reaguoti nepriklausomai nuo jų turinio (dėl lyties, seksualinės orientacijos, negalios, religinės ar tautinės priklausomybės, išskirtinių bruožų ar kt.) ir formos;

 5.2. kiekvienas lopšelio - darželio bendruomenės narys (administracijos atstovas, pedagogas, švietimo pagalbos specialistas ar kitas darbuotojas), pastebėjęs ar sužinojęs apie smurtą ir patyčias, privalo reaguoti;

 5.3. veiksmų turi būti imamasi visais atvejais, nepriklausomai nuo pranešančių apie smurtą ir patyčias amžiaus ir pareigų, nepriklausomai nuo besityčiojančių ar patiriančių smurtą ir patyčias amžiaus ir pareigų;

 5.4. lopšelio – daželio bendruomenės nariai turi būti supažindinti su smurto ir patyčių prevencijos, intervencijos ir stebėsenos vykdymo tvarkos aprašu pasirašytinai.

 6. Apraše vartojamos sąvokos:

 6.1.Smurtas prieš vaiką– veikimu ar neveikimu vaikui daromas tiesioginis ar netiesioginis tyčinis fizinis, psichologinis, seksualinis poveikis, garbės ir orumo nepaisymas ar nepriežiūra, dėl kurių vaikas patiria žalą ar pavojų gyvybei, sveikatai, raidai. Yra šios smurto formos:

 6.1.1.Patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Patyčios gali būti tiesioginės(atvirai puolant ir/ar užgauliojant) ir/ar netiesioginės (skaudinant be tiesioginės agresijos):

 6.1.1.1.Žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

 6.1.1.2.Fizinės patyčios: mušimas, spardymas, spaudimas, dusinimas, užkabinėjimas ir kt.;

 6.1.1.3.Socialinės patyčios: socialinė izoliacija arba tyčinė atskirtis, gandų skleidimas ir kt.;

 6.1.1.4.Kibernetinės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, asmens tapatybės pasisavinimas, siekiant sugriauti gerą vardą, pažeminti ir kt.

 6.2. Patyčių dalyviai:

 6.2.1. patyčias patiriantis vaikas – mokinys, iš kurio yra tyčiojamasi;

 6.2.2. besityčiojantis/skriaudėjas – vaikas ar suaugęs, inicijuojantis patyčias ir/ar prisidedantis prie jų;

 6.2.3. patyčias patiriantis suaugęs – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi bet kuris bendruomenės narys;

 6.2.4. patyčių stebėtojas – bet kuris bendruomenės narys, matantis ar žinantis apie patyčias.

 6.3. Prevencijasuprantama kaip priemonės ir būdai, kuriais siekiama užkirsti kelią socialinės rizikos veiksniams atsirasti arba jų įtakai sumažinti, stiprinti apsauginius veiksnius. Prevencija yra nuolatinis, cikliškas (ne baigtinis) procesas, apimantis esamų arba potencialiai galimų problemų identifikavimą, tinkamų priemonių joms spręsti parinkimą ir vykdymą, poveikio į(si)vertinimą ir tolesnių veiksmų planavimą.

 6.4. Prevencijos priemonės, nukreiptos į visus lopšelio – darželio bendruomenės narius, padeda išvengti problemų (pvz., patyčių ar kitokio smurto) atsiradimo ir mažinti egzistuojančių problemų mastą.

 6.5. Intervencija suprantama kaip lopšelio-darželio vadovų, pedagogų, švietimo pagalbos specialistų ir kitų darbuotojų koordinuoti veiksmai, nukreipti į smurto ir patyčių stabdymą, taip pat – švietimo pagalbos priemonių visumą.

 7. Lopšelyje-darželyje draudžiama bet kokia smurto ir patyčių forma, nukreipta:

 7.1. vaikų prieš vaikus;

 7.2. darbuotojų prieš vaikus;

 7.3. darbuotojų prieš kitus tos įstaigos darbuotojus;

 7.4. vaikų tėvų (globėjų, rūpintojų) prieš kitus vaikus, darbuotojus.

**II. SMURTO IR PATYČIŲ STEBĖSENA, PREVENCIJA**

 8. Patyčių prevencija ir intervencija yra svarbi lopšelio-darželio veiklos dalis, kurios planavimu, organizavimu ir stebėsena rūpinasi lopšelio-darželio direktorius, Vaiko gerovės komisijos nariai, direktoriaus pavaduotojas ugdymui, pedagogai, specialistai ir kiti jos vykdyme dalyvaujantys bendruomenės nariai.

 9. Lopšelio-darželio direktorius yra atsakingas už aprašo parengimą ir vykdymą, už stebėsenos rezultatais paremto lopšelio-darželio smurto ir patyčių prevencijos plano parengimą, jo pristatymą bendruomenei ir vykdymą.

 10. Aprašo įgyvendinimą koordinuoja ne mažiau kaip 3 atsakingi asmenys, sudarantys smurto ir patyčių prevencijos, intervencijos vykdymo grupę (toliau – Vykdymo grupė). Lopšelio-darželio direktorius vykdymo grupės nariais paskiria 3 ar daugiau Vaiko gerovės komisijos narius, kurie :

 10.1. apibendrina duomenis dėl lopšelyje-darželyje fiksuotų pranešimų apie patyčias ir atlieka jų analizę;

 10.2. naudodamiesi pranešimų apie patyčias analizės duomenimis, rengia patyčių prevencijos ir intervencijos priemonių planą;

10.3. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;

 10.4. teikia siūlymus lopšelio-darželio direktoriui dėl patyčių prevencijos ir intervencijos priemonių įgyvendinimo, dėl lopšelio-darželio darbuotojų kvalifikacijos tobulinimo patyčių prevencijos ar intervencijos klausimais;

10.5. individualiai dirba su smurto ir patyčių atvejais, kai vienas iš dalyvių yra suaugęs bendruomenės narys arba kai į juos kreipiasi pedagogas, išnaudojęs numatytas pagalbos priemones;

10.6. atlieka kitus lopšelio-darželio apraše numatytus veiksmus.

 11.Pedagogai išanalizuoja ir apibendrina turimus pranešimus apie patyčias, informuoja Vaiko gerovės komisijos narius, koordinuojančius aprašo įgyvendinimą, apie prevencijos, intervencijos taikomų priemonių rezultatus, teikia kitą svarbią informaciją, susijusią su patyčiomis.

**III. SMURTO IR PATYČIŲ INTERVENCIJA**

 12. Visais įtariamų ir realių patyčių atvejais lopšelio-darželio administracijos atstovas, pedagogas, švietimo pagalbos specialistas ar kitas darbuotojas reaguoja nedelsdamas:

 12.1. įsikiša įtaręs ir/ar pastebėjęs patyčias – nutraukia įtarimą keliančius veiksmus;

 12.2. primena asmeniui, kuris tyčiojasi, lopšelio-darželio nuostatas, vidaus darbo tvarkos ir elgesio taisykles;

 12.3. jei vaikui reikia pagalbos, kreipiasi į pagalbą galinčius suteikti asmenis: tėvus (globėjus, rūpintojus), lopšelio-darželio darbuotojus ar institucijas (pvz., policiją, greitąją pagalbą);

 12.4. patyčių atvejį, bet ne vėliau kaip kitą darbo dieną, registruoja lopšelio-darželio raštinėje patyčių registracijos žurnale (priedas Nr. 1) ir pateikia užpildytą pranešimo apie smurtą ir patyčias formą (priedas Nr.2);

 12.5. registracijos žurnalą pildo lopšelio-darželio raštinės darbuotojas.

 13. Pastebėjus kibernetines patyčias ar gavus apie jas pranešimą:

 13.1. išsaugo vykstančių kibernetinių patyčių įrodymus, atvejį, bet ne vėliau kaip kitą darbo dieną, patyčių registracijos žurnale (priedas Nr.1) ir pateikia užpildytą pranešimo apie smurtą ir patyčias formą (priedas Nr.2).

 14. Grupės pedagogas, gavęs informaciją apie įtariamas ir/ar įvykusias patyčias:

 14.1. išsiaiškina situaciją, nustato, ar tai patyčių atvejis;

 14.2. užpildo pranešimo apie patyčias formą (priedas Nr. 2);

 14.3. organizuoja individualius pokalbius su patyčių dalyviais, informuoja tėvus (globėjus, rūpintojus), esant poreikiui kviečia juos dalyvauti pokalbiuose;

 14.4. vykdo tolesnę patyčių situacijos stebėseną;

 14.5. kartojantis smurto ar patyčių situacijai, informaciją perduoda Vykdymo grupės nariams;

 14.6. esant sudėtingesnei situacijai, inicijuoja Vykdymo grupės posėdį, o prireikus ir Vaiko gerovės komisijos posėdį bei registruoja patyčių registracijos žurnale (priedas Nr. 1).

 15. Vykdymo grupės narys, atsakingas už registracijos žurnalą, kasdien peržiūri užregistruotus patyčių atvejus, juos įvertina ir nedelsdamas, bet ne vėliau kaip kitą darbo dieną:

 15.1. informuoja lopšelio-darželio direktorių ir atvejo stebėseną deleguoja Vykdymo grupei.

 15.2. vadovaudamasis Nepilnamečių apsaugos nuo neigiamo viešosios informacijos poveikio įstatymu, kibernetinių patyčių atveju, pateikia informaciją lopšelio-darželio direktoriui, informuoja nukentėjusiuosius, vaikų tėvus (globėjus, rūpintojus), pateikia pranešimą interneto svetainėje adresu: [www.draugiskasinternetas.lt](http://www.draugiskasinternetas.lt) Kibernetinių patyčių atvejis registruojamas žurnale (priedas Nr.1);

 15.2. inicijuoja Vykdymo grupės pasitarimą, o prireikus ir Vaiko gerovės komisijos posėdį atvejui aptarti ir situacijai įvertinti, veiksmų planui parengti.

 16. Vykdymo grupė:

 16.1. numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, psichologo, socialinio pedagogo konsultacijos ar kt.), supažindina su jo nevykdymo pasekmėmis skriaudėją ir jo tėvus (globėjus, rūpintojus), esant poreikiui, koreguoja veiksmų planą;

 16.2. organizuoja švietimo pagalbos specialistų ar pedagogų pagalbą;

 16.3. ypatingais atvejais (esant fiziniam smurtui) arba jei numatytas veiksmų planas teigiamo rezultato neduoda, nepavyksta sustabdyti smurto, patyčių, informuoja lopšelio-darželio direktorių ir kreipiasi į policiją ir VTAS.

 17. Direktorius, gavęs informaciją apie administracijos atstovo, pedagogo, švietimo pagalbos specialisto ar kito darbuotojo patiriamas patyčias arba jiems pasityčiojus iš vaiko:

 17.1. individualiai kalbasi su skriaudėju ir skriaudžiamuoju;

 17.2. apie įvykusį smurto ar patyčių faktą nedelsdamas, bet ne vėliau kaip kitą darbo dieną, praneša psichologinės pagalbos teikėjui ir rekomenduoja smurtavusiam ar smurtą patyrusiam asmeniui kreiptis dėl psichologinės pagalbos;

 17.3. skriaudėją supažindina su rekomendacijų nevykdymo pasekmėmis;

 17.4. ypatingais atvejais (esant fiziniam smurtui) informuoja Šiaulių miesto policiją, Vaikų teisių apsaugos skyrių, Pedagoginės psichologinės tarnybą, vaiko tėvus (globėjus, rūpintojus).

 18. Psichologinė pagalba Pedagoginėje psichologinėje tarnyboje arba lopšelyje-darželyje pedagogams, kitiems švietimo įstaigos darbuotojams, smurtavusiems ar patyrusiems smurtą, teikiama ne vėliau kaip per 5 darbo dienas nuo pranešimo momento.

 19. Patyčias patiriančio vaiko tėvai (globėjai, rūpintojai) arba tėvai (globėjai, rūpintojai), žinantys apie lopšelyje-darželyje vykstančias patyčias:

 19.1. nedelsdami informuoja grupės pedagogą, švietimo pagalbos specialistą ir/ar administracijos atstovus apie vaiko patiriamas patyčias jiems patogiu būdu (telefonu, elektroniniu laišku, žinute dienyne ar asmeniškai);

 19.2. sužinoję apie viešas patyčias kibernetinėje erdvėje, smurtaujančio ir smurtą patiriančio nepilnamečio vaiko tėvai (globėjai, rūpintojai) privalo apie tai pranešti LR ryšių reguliavimo tarnybai pateikdami pranešimą interneto svetainėje adresu: [www.draugiskasinternetas.lt](http://www.draugiskasinternetas.lt) .

 **IV. BAIGIAMOSIOS NUOSTATOS**

 20. Dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti deleguotas funkcijas, užtikrinti vaiko teises ir teisėtus interesus.

 21. Su gimnazijos nustatyta smurto ir patyčių prevencijos ir intervencijos tvarka pasirašytinai supažindinami visi lopšelio-darželio bendruomenės nariai.

 22. Lopšelis-darželis bendradarbiauja su vaikų tėvais, vietos bendruomene, Šiaulių miesto policijos, Vaikų teisių apsaugos skyriaus, Pedagoginės psichologinės tarnybos ir kitų organizacijų, galinčių suteikti profesionalią pagalbą smurto ir patyčių prevencijos klausimais, specialistais.

 23.Visų lopšelio-darželio darbuotojų pareigybių aprašuose numatyta atsakomybė už emociškai saugios ugdymo(si) aplinkos puoselėjimą, pareiga reaguoti į smurtą ir patyčias pagal Tvarkos apraše numatyta tvarka.

 24. Aprašas skelbiamas lopšelio-darželio internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas Nr. 1**

**PATYČIŲ REGISTRACIJOS ŽURNALAS**

F – fizinės patyčios

Ž – žodinės patyčios

K – kibernetinės patyčios

S – socialinės patyčios

M – mokinys

S – suaugęs lopšelio-darželio bendruomenės narys

|  |  |  |  |  |  |  |
| --- | --- | --- | --- | --- | --- | --- |
| **Atvejo** **Eil. Nr.** | **Data** | **Pranešėjo vardas, pavardė, pareigos** | **Smurto ir patyčių pobūdis:****F, Ž, K, S** | **Smurtą patiriantis asmuo****(M, S)** | **Smurtaujantis asmuo****(M, S)** | **Pastabos** |
|  |  |  |  |  |  |  |
|  |  |  |  |  |  |  |

**Priedas Nr. 2**

**ŠIAULIŲ LOPŠELIS-DARŽELI „ŽILVITIS“**

**PRANEŠIMAS APIE PATYČIAS**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

Pranešimo data / Registracijos Nr.

**Bendrieji duomenys:**

|  |  |
| --- | --- |
| Kam pranešta apie patyčias? |  |
| Kas pranešė apie patyčias? |  |
| Kada įvyko patyčios (data, val.)? |  |
| Kur įvyko patyčios? |  |
| Kokia patyčių forma naudota ar įtariama, kad buvo naudota: |
| ***Fizinės***: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.);***Žodinės:*** pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;***Socialinės***: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas;***Kibernetinės:***: patyčios, vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.). ***Kiti pastebėjimai***  (įrašyti)........................................................................................................................................................................................................................................................................................................................\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . |
| Ar yra žinoma, kad toks elgesys pasikartojantis? |  |

**Duomenys apie patyčių dalyvius:**

|  |  |
| --- | --- |
| Vaiko, *patyrusio patyčias* vardas, pavardė, amžius, grupė: |  |
| Vaiko/-ų, *kuris tyčiojosi* vardas, pavardė, amžius, grupė: |  |
| Vaiko/-ų, *stebėjusio patyčias* vardas, pavardė, amžius, grupė: |  |

**Išsamesnė informacija apie įvykį:**

|  |
| --- |
|  |

 Priedas Nr. 3

**ŠIAULIŲ LOPŠELIO-DARŽELIO „ŽILVITIS“**

**REAGAVIMO Į PATYČIAS IR PAGALBOS JOMS ĮVYKUS PLANAS**

 Bendrauja su patyčių dalyviais, jų tėvais , siūlo veiksmų planą.

**Vykdymo grupė imasi spręsti patyčių situaciją**

Pastebėjus, kad patyčios kartojasi ir taikytos priemonės neveiksmingos, kreipiamasi į Vykdymo grupės pirmininką

Bet kuris lopšelio-darželio darbuotojas turi nedelsiant reaguoti ir stabdyti patyčias

**PASTEBĖJUS AR ĮTARUS PATYČIAS**

Esant sudėtingesnei situacijai, inicijuoja Vaiko gerovės komisijos susirinkimą. Ypatingu atveju (esant fiziniam smurtui) arba jeigu numatytas veiksmų planas teigiamo rezultato neduoda, smurto ir patyčių sustabdyti nepavyksta, informuoja lopšelio-darželio vadovą ir kreipiasi bendradarbiavimo į Vaiko teisių apsaugos skyrių, policijos nuovadą.

Apie įvykį pranešti vadovui (arba budinčiam administracijos atstovui). Užpildo pranešimo apie patyčias formą (Priedas nr.2)

Grupės pedagogas skubiai aiškinasi situaciją, kalbasi su vaikais, jų tėvais, stebi situaciją. Registruoja Patyčių registracijos žurnale.